Τζέραλντ Φορντ

Ο Τζέραλντ Ράντολφ Φορντ τζούνιορ (Gerald Rudolph Ford Jr., Ομάχα, 14 Ιουλίου 1913 - Ρίβερσαϊντ, 26 Δεκεμβρίου 2006), ήταν Αμερικανός πολιτικός που υπηρέτησε ως ο 38ος Πρόεδρος των Ηνωμένων Πολιτειών (1974-1977) και ως 40ος Αντιπρόεδρος των Ηνωμένων Πολιτειών (1973-1974). Ήταν ο μοναδικός Πρόεδρος και Αντιπρόεδρος των ΗΠΑ, που ανέλαβε στα αξιώματα, χωρις να εκλεχθεί από το εκλεκτορικό κολλέγιο.

 Ο Τζέραλντ Φορντ, γεννήθηκε ως Λέσλι Λιντς Κινγκ τζούνιορ, στην Ομάχα της Νεμπράσκα στις 14 Ιουλίου 1913. Μεγάλωσε στο Γκραντ Ράπιντς του Μίσιγκαν. Σπούδασε Οικονομικά στο Πανεπιστήμιο του Μίσιγκαν (1935) και Νομική στο Πανεπιστήμιο του Γέιλ (1941). Στα νεανικά του χρόνια, ασχολήθηκε με το ποδόσφαιρο και γενικότερα με τον αθλητισμό. Το 1946, ο Τζέραλντ Φορντ, εντάχθηκε στο Ρεπουμπλικανικό Κόμμα. Στις εκλογές του Νοεμβρίου 1948, εξελέγη Μέλος της Βουλής των Αντιπροσώπων των ΗΠΑ, για την 5η εκλογική περιφέρεια του Μίσιγκαν. Επανεκλεγόταν συνεχώς για 25 χρόνια (13 συνεχόμενες φορές) έως την ανάληψη των καθηκόντων του ως Αντιπρόεδρος έως το 1973. Κατά τη διάρκεια της θητείας του ως Βουλευτής, χαρακτηρίστηκε για την σεμνότητά του και την ικανότητά του να συμφιλιώνει. Ο ίδιος είχε στόχο, να γίνει Πρόεδρος της Βουλής, κάτι το οποίο ποτέ δεν κατάφερε. Ηγέτης της Μειοψηφίας της Βουλής των Αντιπροσώπων των ΗΠΑ (1965-1973) Από το 1965 έως το 1973, διατέλεσε Ηγέτης του Ρεπουμπλικανικού Κόμματος, στη Βουλή των Αντιπροσώπων (ως Ηγέτης της Μειοψηφίας). Ο ίδιος, όταν ανέλαβε Πρόεδρος ο Ρίτσαρντ Νίξον, ο Φορντ, μετατράπηκε σε υποστηρικτή της ατζέντας του, και προωθούσε τα νομοσχέδιά του. Ύστερα από την παραίτηση του τότε Αντιπροέδρου του Νίξον, Σπύρο Άγκνιου, στις 10 Οκτωβρίου 1973, η θέση του Αντιπροέδρου των ΗΠΑ έμεινε κενή. Έτσι, ο Νίξον, αφού συμβουλεύτηκε ανώτερα μέλη του Κογκρέσου, κατέληξε στο να επιλέξει Αντιπρόεδρό του, τον Ηγέτη της Μειοψηφίας της Βουλής, Τζέραλντ Φορντ, κάτι που ο ίδιος ο Φορντ, αποδέχθηκε. Η Γερουσία των ΗΠΑ, επικύρωσε την θέση του στις 27 Νοεμβρίου, και η Βουλή των Αντιπροσώπων στις 6 Δεκεμβρίου του 1973 την επιβεβαίωσε, έτσι ο Τζέραλντ Φορντ, ορκίστηκε την ίδια μέρα, ως ο 40ος Αντιπρόεδρος των Ηνωμένων Πολιτειών. Λόγω της εμπλοκής του στο Σκάνδαλο του Γουότεργκεϊτ, ο Ρίτσαρντ Νίξον, αναγκάστηκε να παραιτηθεί από το αξίωμα του Προέδρου των ΗΠΑ την 9η Αυγούστου 1974. Αυτόματα, σύμφωνα με το σύνταγμα, ο Τζέραλντ Φορντ, ανέλαβε 38ος Πρόεδρος των ΗΠΑ και ορκίστηκε την ίδια μέρα. Ήταν ο μοναδικός Πρόεδρος στην ιστορία των Ηνωμένων Πολιτειών, που δεν εξελέγη από τον λαό και το εκλεκτορικό κολλέγιο. Παρέμεινε στο αξίωμα, έως τη λήξη της θητείας του Νίξον, δηλαδή έως τις 20 Ιανουαρίου 1977. Προεδρικός Υποψήφιος του Ρεπουμπλικανικού Κόμματος (1976) Ο Φορντ, δέχθηκε (σχετικά απρόθυμα βέβαια), να κάνει προεκλογική εκστρατεία για την προεδρική εκλογή του 1976. Ο ίδιος, κατάφερε να κερδίσει το χρίσμα του Ρεπουμπλικανικού Κόμματος για την προεδρία από τον τότε Κυβερνήτη της Καλιφόρνιας, Ρόναλντ Ρήγκαν. Τελικά, ο Τζέραλντ Φορντ, δεν κατάφερε να κερδίσει τις προεδρικές εκλογές από τον υποψήφιο του Δημοκρατικού Κόμματος, Τζίμι Κάρτερ, από τον οποίο έχασε με μέτρια διαφορά λαϊκής ψήφου (48,0% έναντι 50,1%) και σχετικά αυξημένη διαφορά, από το εκλεκτορικό κολλέγιο (240 εκλεκτορικές ψήφους έναντι 297 όπου έλαβε και νίκησε ο Κάρτερ). Μέχρι τον θάνατο του Τζωρτζ Μπους του πρεσβύτερου τον Νοέμβριο του 2018, αποτελούσε τον μακροβιότερο (πρώην) πρόεδρο των ΗΠΑ. Είναι ο μοναδικός πρόεδρος των Ηνωμένων Πολιτειών που υπηρέτησε σε αυτή τη θέση χωρίς να έχει εκλεγεί απευθείας είτε στη θέση του προέδρου είτε του αντιπροέδρου, αλλά κατά τις διατάξεις της 25ης τροποποίησης του Αμερικανικού Συντάγματος περί αναπλήρωσης του προέδρου και του αντιπροέδρου. Το Δεκέμβριο του 1973 εξελέγη κατόπιν προτάσεως του Προέδρου Ρίτσαρντ Νίξον από το Κογκρέσο στο αξίωμα Αντιπροέδρου, το οποίο είχε μείνει κενό λόγω της παραίτησης του ελληνικής καταγωγής Αντιπροέδρου Σπίρο Άγκνιου υπό το βάρος κατηγοριών για φοροδιαφυγή και ξέπλυμα χρήματος. Στη συνέχεια τον Αύγουστο του 1974 ορκίστηκε Πρόεδρος μετά από την παραίτηση του Νίξον κάτω από το βάρος του σκανδάλου Γουότεργκεϊτ. Ήταν πρόεδρος από τις 9 Αυγούστου 1974 έως τις 20 Ιανουαρίου 1977. Η θητεία του χαρακτηρίστηκε, όπως και του διαδόχου του Τζίμμυ Κάρτερ, από την προσπάθεια προσέγγισης Ανατολής-Δύσης. Ηττήθηκε στις εκλογές του Νοεμβρίου του 1976 από τον υποψήφιο του Δημοκρατικού κόμματος Κάρτερ. Ο Φορντ, παντρεύτηκε στο Γκραντ Ράπιντς του Μίσιγκαν, το 1948, την Μπέτι Μπλούμερ, με την οποία απέκτησαν τέσσερα παιδιά. Ήταν αριστερόχειρας. Απεβίωσε στο Ρίβερσαϊντ της Καλιφόρνια, στις 26 Δεκεμβρίου 2006, σε ηλικία 93 ετών.